Wikidata Hagiopolis in Eichsfeldia
Res apud Vicidata repertae:Hagiopolis in Eichsfeldia: insigneHagiopolis in Eichsfeldia: insigne
*Civitas*: Germania  
*Locus*: 51°22′39″N 10°8′4″E  
*Numerus incolarum*: 16 899  
*Zona horaria*: UTC+1, UTC+2  
Situs interretialis  
*Nomen officiale*: Хайльбад-Хайлигенштадт
**Gestio**

*Procuratio superior*: Eichsfeld  

**Geographia**

*Superficies*: 62.26 chiliometrum quadratum  

**Coniunctiones urbium**

*Urbes gemellae*: Husum, Heiden  

**Tabula aut despectus**

Hagiopolis in Eichsfeldia: situsHagiopolis in Eichsfeldia: situs
Ecclesia Beatae Mariae Virginis
**Hagiopolis in Eichsfeldia** vel **Thermae Hagiopoli** seu **Heiligenstadium** (Theodisce: *Heilbad Heiligenstadt*; sermone loci: *Hälgnschdod*) est urbs in Thuringia sita in Eichsfeldia. Est caput circuli Eichsfeldiae. Quotannis fit in urbe Processio dominicae in Palmis notissima et maxima.

Historia
--------

Heiligenstadium in Topograhia Hassiae anno 1655
Anno 973 Hagiopolis primo in actis descripta est imperatore Ottone. Iam anno 955 advocatia Hagiopolitana cum aliis Eichsfeldiae regionibus sub dominatione dioecesis Moguntinae venit. Una cum Erfordia urbs Hagiopolis partes graves in istis territoriis Moguntinis agebat. Anno 1228 fortificatio circumvallata indicatur. Anno 1294 privilegia incolis aucta sunt, qui episcopum Moguntinum auxiliatae erant contra Adolphum Nassovium. Thomas Müntzer animos Hagiopolitanorum efficaciter excitabat, declinationem oeconomicam et Bellum triginta annorum et expeditiones Napoleonis afferebant. Annus vere horribilis fuit 1802 cum regio catholicissima sub tyrannidem Borussicam coacta est. Iam unum annum post clauserunt maxime venerabile monasterium Augustinorum anno 960 a parochia Ecclesiae Deiparae fundatum.

Thermae
-------

Anno 1929 thermae ad curationem secundum methodos Sebastianum Kneipp institutae erant; anno 1950 epitheton oppidi balnearis officialiter tributum est. Sanantur homines laborantes sive respiratione mala sive motionibus depravatis sive defectibus cardiovascularibus.

Res aspectabiliores et homines illustres
----------------------------------------

Oppido sunt tres ecclesiae Gothicae perpulchrae (Sancti Martini, Sanctae Mariae, Sancti Aegidii) et moenia sat bene servata. Aedificia generis Baroci, castellum saeculi XVIII administratorium, viridarium maximum quoque exstant. Antiquissimum monumentum Hagiopolitanum proelii Lipsiensis in viridario pro Henrico Heine nominato admirari potest.

Anno 1460 natus est Hagiopoli Tilman Riemenschneider sculptor inclutissimus, cui in museo regionali sectio magna dedicatur. Quod aedificium museale anno 1740 instituerant tamquam gymnasium novum a Societate Iesu alendum. Olim inter professores fuerat et Athanasius Kircherus explorator summus. In museo litterarum Theodorus Storm poeta honoratur qui Hagiopoli annis inter 1856 et 1865 iudicis munere fungebatur. Anno 1825 Henricus Heine hic baptizatus est. Ioannes Volfgangus Goethius, Carolus Fridericus Schinkel et fratres Grimm quoque hic versabantur.

Notae
-----

1. ↑  Godefrido Henschio, Daniele Papebrochio, Francisco Baerto, Conrado Janningo: *Acta Sanctorum Iunii.* Tonus Tertia, Antwerpiae 1701, Latus 47: "Heiligenstadium et Hagiopolis"
2. ↑  Erhard Müller: *Die Ortsnamen des Kreises Heiligenstadt.* Heilbad Heiligenstadt 1989, S. 22

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Hagiopolim** spectant. |

* Pagina officialis